Beretning Generalforsamling, Veteranhjem Trekantsområdet,

onsdag, den 19. maj 2022

INDLEDNING:

Den 26 maj 2021 kunne gennemføre generalforsamling sidste år, dette selv om Corona pandemien ikke helt havde sluppet sit tag i Danmark.

Generalforsamlingen blev afholdt og der kom nye kræfter i bestyrelsen.

Den 24 Juni afholdt vi Ekstraordinær generalforsamling da vores formand Bo Lundgreen valgte at stoppe af personlige årsager.

Eneste på valg var undertegnede Bjarne Andresen og den ekstraordinære generalforsamling var derfor ikke voldsomt besøgt og var hurtigt overstået.

\*Afsnit om oplevelse med beboer på hjemmet.\*

Ligeledes valgte Danmark og resten af koalitionen i Afghanistan at trække sig fra opgaven og Taliban vendt tilbage, dette berørte naturligvis også en del at vores veteraner specielt dem der selv har været udsendt til denne operation

 AKTIVITETER:

Grundet Corona har der i det forgangne år ikke været mange aktiviteter, og dog flere veteraner har deltaget i Go card race, vold til i Fredericia, besøg på Langelands fortet og museumsbesøg i vejle, med efterfølgende spisning og shelter ture.

Selv om der ikke har været mange aktiviteter ud af huset, har vi holdt vores Cafe i gang med fine besøgstal

ISTANDSÆTTELSER OG RENOVERINGER:

I det forgangne år har vi som udgangspunkt fået afsluttet de vedligeholdelsesopgaver der har været på hjemmet, og hold op jeg syntes det er blevet godt, maleren og tømmerne er fult i gang med maling af udvendigt træværk og nyt tag over vores halvtag bag huset. Når dette er afsluttet, har vi aftalt en pause i arbejdet, det trænger vi vist alle til

Det der fremadrettet mangler er færdiggørelse af møde/aktivitets rum i kælderen

BRUGEN AF HJEMMET:

Vores mødefaciliteter bruges – udover af os selv - af Blood of Heroes. Veterancentret gør også jævnligt brug af vores faciliteter. Andre – f.eks. soldaterforeninger m.v. – ved, at også de har mulighed for at anvende vores sal til deres møder.

I år har vi lavet aftale med VITO om støtte til deres forening, lige som de bruger vores lokaler til deres møder og aktiviteter, vi er som veteranhjem meget glade for at sammenarbejdet er kommet på plads og glæder os til en fremtid med jer

FRIVILLIGE:

Vi er pt. ca. frivillige. Der er kommet flere nye værter til og velkommen til jer, der er stadigt brug for flere værter, men husk at vi er nød til at tage lidt ad gangen, de nye værter skal lærer huset og dets beboer og gæster at kende for at få det bedste udbytte.

 20 nye værter på en gang ville skave unødig uro, og det behøver vi ikke

 husk: Ingen aktivitet uden en tovholder!

INFORMATIONSVIRKSOMHED/SAMARBEJDE:

Det har været så som så med den udadvendte informationsvirksomhed – igen grundet pandemien, men vores samarbejde med Veterancentret, kommunen, og andre veteranhjem m.fl. har kun i en lille grad været påvirket. Meget har kunnet klares via Skype, Teams og Zoom – selvom fysiske møder har været savnet.

ØKONOMI:

Veteranhjem trekantsområdet har en lige nu solid økonomi

Vi fik fra Fredericia kommune 200.000,00 kr.

Og der er blevet doneret beløb fra GF-forsikring og vores lokale virksomhed der donerer flasker har ligeledes doneret et stører beløb til PC, printer, skærme og hjælp til at få det op og kører samt support hvis der skulle opstå problemer lige so de har doneret sengetøj, kaffemaskine og en masse andet,

AFSLUTNING:

Jeg vil her ved slutningen af beretningen, opfordre til, at man hjælper til med at foreslå arrangementer. Det er der nogen der har gjort, og det er noteret, at f.eks. Go Kart og fisketur på Det Gule Rev kunne være ideer. Det vil også være velset, om man kunne bidrage med en ”tovholder-tjans”! Ingen ”tovholder” – intet arrangement! – som jeg også har nævnt tidligere.

Det er min opfattelse, at vi har et rigtigt godt og veldrevet veteranhjem. Det har vi alle en aktie i – både veteraner, frivillige og ansatte,

Selv holder jeg meget af at komme her – også, hvis jeg ikke har et egentligt ærinde, og i den nærmeste fremtid mindre end jeg har gjort pga. arbejde. For er møder man medmennesker i alle afskygninger! Nogle gange har de det godt og smil og latter er gennemgåede. Andre gange har de det ikke så godt, men så er man der for hinanden og forsøger at tale hinanden op igen.

Lad der ikke være den mindste tvivl om, at vi alle sammen – uanset, hvem og hvad vi er – så er vi det, der gør, at vores veteranhjem er det fantastiske sted, det er! Et hjem, der efter bedste evne, forsøger at være der for dem, der har brug for os! Et hjem, hvor vi kan mødes over en kop kaffe, være sammen om et måltid mad, være sammen om en aktivitet …

Vi er et værested – et værested, hvor man kan være!

Tak for opmærksomheden!